# ભાલકાતીર્થમાં પારધીના બાણથી ભગવાન શ્રીકૃષ્ણનો દેહોત્સર્ગ થયો હતો. ત્યારબાદ તેમના પાર્થિવ શરીરને દ્વારકામાં લવાયું હતું. ત્યારે ભાઈ બલરામથી આ સહન થયું નહીં. તે પણ કૃષ્ણના પાર્થિવ શરીર સાથે સમુદ્રમાં કૂદી જાય છે. પાછળ બહેન સુભદ્રા પણ ભાઈઓની પાછળ સમુદ્રમાં કૂદકો મારે છે. ત્રણે ભાઈ-બહેન સમુદ્રમાં ગરકાવ થઈ જાય છે. આ સમયે પૂર્વ ભારતમાં સ્થિત પુરીના રાજા ઇન્દ્રદ્યુમ્નને સ્વપ્નું આવે છે કે ભગવાનનું શરીર સમુદ્રમાં તરી રહ્યું છે. રાજા વિષ્ણુ-પુરુષોત્તમ જે પુરીમાં જગન્નાથ તરીકે પૂજાય છે તેમના પરમ ભક્ત હતા. તેમને થયું કે ભગવાન કૃષ્ણ તથા બલરામજી અને તેમની બહેન સુભદ્રાજીની ભવ્ય મૂર્તિઓ બનાવીને ભવ્ય મંદિરનું નિર્માણ થાય અને મૂર્તિઓની પાછળ ભગવાન શ્રીકૃષ્ણના અસ્થિઓનો સંગ્રહ થાય.